stanford-oval/wikipedia huggingface dataset:
Titan (שיר של בסה)

"Titan" (בעברית: "ענק"; לשעבר: "Zemrën n'dorë", בעברית: "יד בלב") הוא סינגל שהוקלט על ידי הזמרת-יוצרת בסה קוקדחימה. השיר מתואר כבלדה המלווה ניגודיות. השיר הולחן על ידי קוקדחימה וקלדי בהיטי, ונכתב על ידי רוזנה ראדי ופטריט ספאג'. השיר ייצג את אלבניה באירוויזיון 2024, שהתקיים במאלמה שבשוודיה.
רקע וכתיבה

"Zemrën n'dorë" הולחן על ידי בסה קוקדחימה וקלדי בהיטי, ונכתב על ידי רוזנה ראדי ופטריט ספאג'. הרבה לפני שקיבלה את מועמדותה לייצג את אלבניה באירוויזיון, הגישה בסה הצעה לייצג את רומניה באירוויזיון בשנת 2009. בריאיון לאתר מעריצי האירוויזיון "Wiwibloggs", הצהירה בסה שהשיר הוא בלדה עם ניגודיות רבה, ובנוסף ציינה על השיר:
כתבנו את השיר בכל-כך הרבה אהבה ורק רצינו להביע הרבה ניגודיות בתוך בלדה כי כשאומרים 'בלדה', אני לא חושבת שזה בדיוק הדבר שאפשר לדמיין... זה פשוט עובר דרך גליפ של רגשות קשים... כמו מסע סוער.
השיר הוכרז רשמית בפסטיבלי אי קנגס ה-62 ב-17 באוקטובר 2023. ב-19 בדצמבר, בחצי הגמר השיר התחרה. אף על פי שלא זכה בתחרות, השיר נבחר לייצג את אלבניה באירוויזיון 2024, וזכה בהצבעה נפרדת. בינואר 2024, הודיעה בסה כי תצא לשיר "Zemrën n'dorë" גרסה חדשה לקראת התחרות, שאמורה להיחשף ב-11 במרץ. מאוחר יותר, היא הודיעה שהגרסה החדשה תושר באנגלית תחת הכותרת "Titan".
תחרות הזמר של האירוויזיון > פסטיבלי אי קנגס ה-62

ב-30 באוגוסט, אישר תאגיד השידור האלבני (RTSH) על השתתפותם באירוויזיון 2024, ושיטת הבחירה נשארה על כנה – פסטיבלי אי קנגס; תחרות הכוללת 31 משתתפים שנערכת לשני חצאי גמר, ובסופו לגמר. הנציג נבחר באמצעות מערכת הצבעה בידי הצופים.
גמר התחרות התקיים ב-22 בדצמבר 2023 בשעה 21:00‏ CET. עשרים ושניים האמנים שהעפילו לשלב זה התחרו על המקום הראשון, ואילו כל משתתפי הקדם (כולל אלו שהפסידו בשלבי חצאי הגמר) הועמדו לייצג את אלבניה באירוויזיון 2024, בהתאם להחלטת הקהל בלבד. אאורלה גאצ'ה, זוכת פסטיבלי אי קנגס ה-38, ה-40 וה-49; ניק ג'לילאיי ולה פאזאני, זוכת העונה הראשונה של פסטיבלי אי קנגס בקוסובו הופיעו במשדר. השיר הזוכה היה "Çmendur" בביצוע מאל רטקוצרי. זו שזכתה במירב הנקודות מהקהל, ובעצם נבחרה לייצג את אלבניה לאירוויזיון 2024 הייתה בסה קוקדחימה עם השיר "Zemrën n'dorë".
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌אלבניה השתתפה בחלקו הראשון של חצי הגמר השני, שנערך ב-9 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אלבניה הופיעה שנייה, אחרי מלטה ולפני יוון. ב-9 במאי עלתה בסה על בימת חצי הגמר השני של האירוויזיון וביצעה את שירה "Titan". היא נכשלה בניסיונה להעפיל לגמר שהתקיים ב-11 במאי, לאחר שסיימה במקום ה-15 עם 14 נקודות.
רשימת השמעה

הורדה דיגיטלית:
"Titan"‏ – 2:46
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| עולם | 19 בדצמבר 2023 | הורדה דיגיטלית | הוצאה עצמית |  |
הערות שוליים

↑  "Besa me "Zemrën n'dorë" synon Eurovisionin". [Besa with "Heart in hand" aims for Eurovision]. Telegrafi (in Albanian). 22 December 2023. Retrieved 25 January 2024.
1 2  Helgeson, Justina (23 December 2023).
"Besa to represent Albania at Eurovision 2024". Eurovision World. Retrieved 25 January 2024.
↑  Juhász, Ervin (17 October 2023).
"Meet all the participants of the 62nd Festivali i Këngës!". ESCBubble. Retrieved 25 January 2024.
↑  Santos, Pedro (19 December 2023). "Albania: 16 perform at first night of Festivali i Këngës #62". Eurovision World. Retrieved 25 January 2024.
↑  Vautrey, Jonathan (21 December 2023). "Finalists Of Albania's Festivali i Këngës 62 Revealed". Wiwibloggs. Retrieved 25 January 2024.
↑  Vautrey, Jonathan (22 December 2023). "Besa Kokëdhima To Represent Albania At Eurovision 2024". Wiwibloggs. Retrieved 25 January 2024.
↑  William Lee Adams, Albania's Besa Kokëdhima confirms “Zemrën n’dorë” revamp — what are your suggestions?, wiwibloggs, ‏2024-01-02 (באנגלית אמריקאית)
↑  Fotios Ntinos, Albania: The revamp of “Zemrën N’dorë” will be released on March 11th!, Eurovision News | Music | Fun, ‏2024-02-29 (באנגלית אמריקאית)
↑  Anthony Granger, 🇦🇱 Albania: Besa Announces "Titan" Release on March 11, Eurovoix, ‏2024-03-05 (באנגלית בריטית)
↑  Bijuvignesh, Darshan (30 August 2023).
"Albania: RTSH Confirms Eurovision 2024 Participation".
↑  Ibrayeva, Laura (1 September 2023). " Albania: RTSH Opens Submissions for Festivali i Këngës 62". Eurovoix. Retrieved 25 January 2024.
↑  Bijuvignesh, Darshan (1 November 2023).
"Albania: More Details of Festivali i Këngës 62 Announced Including Line-up Change". Eurovoix. Retrieved 25 January 2024.
↑  Argyropoulos, Dimitris (1 November 2023). "Albania: The public will choose the 2024 Eurovision representative, while the jury the winner of Festivali i Këngës 62!". Eurovisionfun. Retrieved 3 November 2023.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13.
↑  "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}:  (עזרה)
↑  ESC, Eurovision 2024: Semi-Final Running Orders revealed!, ‏26 במרץ 2024 (באנגלית)
↑  Eurovision 2024 Semi-final 2 Results, eurovisionworld
↑ Citations regarding the digital download release of "Veronika" in various countries:
"Zemrën n'dorë – Song by Besa on Apple Music". Apple Music (de). Retrieved 25 January 2024.
"Zemrën n'dorë – Song by Besa on Apple Music". Apple Music (GB). Retrieved 25 January 2024.
"Zemrën n'dorë – Song by Besa on Apple Music". Apple Music (US). Retrieved 25 January 2024.
"Zemrën n'dorë – Song by Besa on Apple Music". Apple Music (TR). Retrieved 25 January 2024.
דיני הראיות

דיני הראיות הם ענף משפטי של הדין הפרוצדורלי העוסק בסדרי הדין, ומכיל את הכללים באשר לקבילות, מהימנות, משקל ודיות של ראיות.
כללים אלו נועדו לקבוע כיצד מבררים עובדות ומפריכים שקרים בבית משפט באמצעות ראיות שמעידות על האמת, להבדיל מברור מחלוקות אחרות בהליכי משפט כמו פרשנות הדין, חומרת המעשה, רמת הענישה, פסיקה קודמת, כוונה פלילית ועוד. מטרתם להסדיר את הסוגיות השונות בהליך פלילי וגם אזרחי בהקשר לברור העובדות, כגון מי כשיר לעדות, אופן הגשת מסמכים, הקלטות ותמלילים, מגבלות על עדות קטין או קרוב משפחה, כללים לביצוע חקירה ראשית וחקירה נגדית, עד עוין, עד מדינה, עד מומחה, הענקת חיסיון ומכלול הסוגיות המהוות את שגרת בירור העובדות במשפט.
כללי 'כשרות' הם מערכת הכללים הקובעת אילו סוגי עדים, עדותם פסולה או כשרה בפני בית המשפט.
כללי 'קבילות' הם מערכת הכללים הקובעת אילו עדויות יתקבלו בבית המשפט, כאשר הכלל הבולט היא כי "עדות שמיעה", כלומר עדות שלא נתפסה בחושיו של עד אלא זה שמעה או הבינה מאחר, פסולה כראיה לאמיתות תוכנה משום שהיא עדות מפי השמועה.
כללי 'משקל' הם מערכת הכללים החלה על ראיות - כשרות וקבילות - והמחייבת משקל מסוים לצורך הכרעה/הרשעה בשלבי המשפט השונים, כגון ראיה חלוטה, ראיה מכרעת או ראיה לכאורה.
כללי 'דיות ראיות' הם כללים בדיני הראיות הקובעים באילו משפטים יהא די בעדות יחידה להכריע את הדין, ואיזו תוספת ראייתית תידרש, אם תידרש.
דיני הראיות בישראל

ראשיתם של דיני הראיות בישראל בחקיקה עות'מאנית שקובצה בספר החמישה עשר של המג'לה, על עדות והשבעה. ב-15 באפריל 1924 נכנסה לתוקף פקודת העדות המנדטורית, אשר החליפה את הוראות החקיקה העות'מאנית בעניין עדות, וב-15 באוגוסט 1936 נכנסה לתוקף פקודת השבועות המנדטורית, אשר החליפה את הוראות החקיקה העות'מאנית בעניין שבועות.
דיני הראיות מוסדרים בפקודת הראיות [נוסח חדש], תשל"א–1971, בדברי חקיקה אחרים, ובכללים שנקבעו בפסיקת בתי המשפט שמקורם בעיקר מן המשפט המקובל האנגלי.
המקור החשוב ביותר לבירור האמת הוא עדות של עד המעיד במהלך המשפט. גם בעל דין או נאשם יכול להיות עד, לרבות הודאת נאשם.
לעיתים מתקבלת עדות כתובה, כמו תצהיר של עד או בעל דין.
סעיף 10א לפקודת הראיות שנחקק בישראל, מאפשר לקבל כראיה אמרות חוץ של עדים (כלומר - הודעות שנגבו מהם מחוץ לכותלי ביהמ"ש, למשל במשטרה).
לעיתים ישנם כללים הפוסלים עדותם של עדים - כגון פסילת עדות של אחד מבני זוג לחובתם של השני בבני הזוג בדין הפלילי, פסילת עדותו של קרוב משפחה מלהעיד לחובת קרוב אחר, פסילת עדותו של קטין.
מקור של ראיות נוספות הוא כל חפץ או מסמך המוגש כראיה במשפט אזרחי, אשר צריך להיות מוגש באמצעות עדות של עד. ניתן להגיש מסמך המופק על ידי גוף ציבורי או מוסד כראיה עצמאית.
ישנם כללים הפוסלים את כשרותן של ראיות שהושגו תוך פגיעה בזכויות יסוד כגון פגיעה בפרטיות או תוך האזנת סתר.
ישנם כללי ראיות ייחודיים - כגון: פקודת הראיות קובעת מתי העתק של מסמך יכול להיחשב כמקור. הכלל הפוסל עדות שמיעה, כלל הראיה הטובה ביותר המחייב את בעל הדין להציג את המקור של כל מסמך.
בעניינים אזרחיים רשאי אדם להתנות על דיני הראיות; למשל להסכים לקבל ראיה לא קבילה (כגון: תוצאות בדיקת פוליגרף), או כי עדות מסוימת, או ראיה, יחשבו ראיה חלוטה או מכרעת במשפט.
לצורך הכרעה במשפט אזרחי הדין מסתפק בנטל הוכחה קל יותר של "מאזן ההסתברויות", ומסתפק בכך שמשקל הראיות נוטה לטובת צד ועמדתו מסתברת יותר מאשר האחר על מנת שיזכה במשפט.
לצורך הכרעה במשפט פלילי ידועים שני כללים עיקריים מבחינת נטל ההוכחה - המאשימה נושאת בנטל לשכנע באשמתו של נאשם, ועליה להוכיח אשמתו מעבר לכל ספק סביר. די בספק סביר על מנת שהנאשם במשפט פלילי יזוכה מחמת הספק.
חקירת עדים מובלת לחקירה שנדרשת לצורך המשפט, ושלא כוללת עלבון או הפחדה. בגישת המשפט העברי אין מקום לביוש העדים אך ברור כי יש להמשיך ולחקור את העדים ולעמוד על אופיים עד ההגעה לאמת "ודרשת וחקרת ואלת היטב והנה אמת נכון הדבר".
דיני הראיות בישראל > תוספות ראייתיות במשפט הפלילי

במשפט הפלילי חלים כללי "דיות ראיות" וישנן סוגי עבירות ומקרים בהם עדות יחידה אינה מספיקה כדי לבסס הרשעה, ונדרשות תוספות ראייתיות לשם כך.
פקודת העדות המנדטורית קבעה שנדרשת תוספת ראייתית לכל עדות יחידה:
| 0 | 1 | 2 |
| --- | --- | --- |
| Corroboration needed |      |         5.  No Judgment shall be given in any case on the evidence of a single witness unless such evidence is, in a civil case, uncontradicted, or, in a criminal case, is admitted by the accused person, or, whether in a civil or criminal case, is corroborated by some other material evidence which in the opinion of the Court is sufficient to establish the truth of it. |
המשפט הישראלי מכיר ב-3 סוגים של תוספות ראייתיות: תוספות ראייתיות מסוג 'דבר מה' או 'חיזוק' הן ראיות המצביעות על אמיתותה של העדות היחידה (תוספות מאמתות), ואילו תוספת ראייתית מסוג 'סיוע' היא ראיה המצביעה באופן עצמאי על אשמתו של הנאשם ו'מסבכת' אותו בביצוע העבירה (תוספת מסבכת).
התוספות הראייתיות נדרשות כדי לאשש את מהימנותן של עדויות שיש לגביהן ספק. כך לדוגמה, במקרה של עדות יחידה של אדם שיש לו אינטרס, כגון שותף לעבירה שעלול לנסות להטיל את עיקר האחריות על שותפו, נדרש חיזוק לעדותו. אם אותו שותף הוא עד מדינה, שהובטחה לו טובת הנאה בתמורה לעדותו, נדרשת תוספת ראייתית חזקה יותר (סיוע). על סמך רציונל זה נקבע בפסיקה כי תידרש תוספת ראייתית שבין חיזוק לסיוע, על פי הנסיבות, גם במקרה של אדם הסבור שתינתן לו טובת הנאה תמורת עדותו, אף אם אינו עד מדינה בפועל.
במקרים אחרים, הספק בקשר לעדות עולה כאשר הנאשם לא קיבל הזדמנות הולמת להפריך את אותה עדות, כגון במקרה של עדות מוקדמת של ילד שניתנה בפני חוקר ילדים.
דיני הראיות בישראל > תוספות ראייתיות במשפט הפלילי > סיוע

כדי שראיה תוכל לשמש כסיוע, חייבות להתקיים בה שלוש דרישות מצטברות:
מקור הראיה נפרד ועצמאי מהעדות הטעונה סיוע
הראיה נוטה לסבך את הנאשם באחריות לביצוע המעשה נושא האישום
הראיה נוגעת לנקודה ממשית השנויה במחלוקת בין הצדדים
שקרים של הנאשם בעניינים מהותיים, התבטאויות מוקדמות המצביעות על תחושת אשם או בחירת נאשם שלא להעיד במשפטו יכולים כולם להיחשב כסיוע (הימנעות מעדות אינה יכולה לשמש סיוע לעדותו של ילד או אדם מוגבל בשכלו בפני חוקר).
תוספת ראייתית מסוג סיוע נדרשת כדי לבסס הרשעה על סמך עדות יחידה בכל אחד מן המקרים הבאים:
העדות היחידה היא של שותף לעבירה שהוא עד מדינה (למעט בעבירות שוחד או הימורים, משחקים מסוכנים והגרלות).
העדות היחידה היא של אדם עם מוגבלות שכלית, שניתנה בפני חוקר מיוחד.
העדות היחידה היא של ילד מתחת לגיל 14, בעבירה שחוק הגנת ילדים חל עליה, אשר נגבתה על ידי חוקר ילדים, והילד לא העיד בהליך העיקרי.
לצורך הרשעה בעבירות עדות שקר או המרדה.
דיני הראיות בישראל > תוספות ראייתיות במשפט הפלילי > דרישת החיזוק

הימנעות נאשם מלהודות או לכפור באשמה, סירובו להשתתף בהליכי חקירה (חיפוש בגופו, או השתתפות במסדר זיהוי, לדוגמה), עלולים להיחשב כחיזוק. כמו כן, כחיזוק יכולה להיחשב כל תוספת ראייתית מסוג סיוע.
תוספת ראייתית מסוג חיזוק נדרשת כדי לבסס הרשעה על סמך עדות יחידה בכל אחד מן המקרים הבאים:
העדות היחידה היא של שותף לעבירה (למעט בעבירות שוחד או הימורים, משחקים מסוכנים והגרלות).
העדות היחידה היא אמרה בכתב שנתן עד מחוץ לבית המשפט.
העדות היחידה היא של קטין מתחת לגיל 12.
העדות היחידה היא של אדם עם מוגבלות שכלית, בעבירות מין, זנות ותועבה, רצח או הריגה, כאשר הוא לא הוזהר על ידי בית המשפט בקשר לחובתו להעיד אמת.
העדות היחידה היא של נפגע מעל גיל 28, שבוצעה בו בהיותו קטין עבירת מין במשפחה או בידי אחראי.
העדות היחידה היא של נפגע מעל גיל 18, שבוצעה בו בהיותו קטין עבירת מין וחלפו 10 שנים לפחות (או 15 שנים בעבירות מין חמורות) ממועד ביצוע העבירה.
דיני הראיות בישראל > תוספות ראייתיות במשפט הפלילי > דרישת 'דבר מה'

תוספת ראייתית מסוג 'דבר מה' נדרשת כדי לבסס הרשעה על סמך הודיית חוץ של נאשם, שניתנה מחוץ לכותלי בית המשפט, כגון הודאה שניתנה במהלך חקירתו במשטרה. דרישה זו נועדה למנוע הרשעה על סמך הודאה שניתנה כתוצאה מלחץ חיצוני או פנימי שהופעל על הנאשם. עם זאת, בשנת 2006 פסק בית המשפט העליון בעניין מילשטיין נ' התובע הצבאי כי דבר מה יכול להיגזר מן ההודאה עצמה. למרות הסתייגות בית המשפט לגבי הפעלת כלל זה במקרים נדירים בלבד, מדובר בהקלה מהותית לגבי הדרישות לצורך הרשעה במקרים אלו.
לפי גישתם של דורון מנשה ואיל גרונר הנקראת "אסטרטגיית ההכרעה הכללית" מן הראוי לוותר על תוספות ראייתיות במשפט הפלילי ובמקומם יש להפעיל את החסמים לבחינת השערות חפות קונקרטיות. יש לקבל כל השערת חפות ולזכות את הנאשם בכפוף לכך שהשערת החפות אינה נחסמת באחד מתוך החסמים הבאים: החסם השיטתי, החסם ההסתברותי, החסם הטבעי והחסם הפרוצדורלי. החסם השיטתי עניינו דחיית השערת חפות שקבלתה בכל משפט פלילי לא תאפשר אכיפה אפקטיבית של המשפט הפלילי. החסם ההסתברותי עניינו דחיית השערת החפות שההסתברות לקיומה כה נמוכה עד כדי הצדקה להתעלם ממנה לצורכי קבלת החלטות מעשית. החסם הטבעי עניינו דחיית השערת חפות שאינה עומדת במבחן הרציונליות וגוף הידע המדעי. החסם הפרוצדורלי עניינו דחיית השערת חפות שבירורה מחייב הקצאת משאבים שלא ניתן לעמוד בה או שלא ראוי לעמוד בה על פי הכרעה דמוקרטית.
לפי גישת מנשה וגרונר ראיה "בעייתית" או "חלשה" כגון הודיה בנסיבות מסוימות, עדות עד מדינה, היא ראיה מפלילה שאינה יוצרת חסם להשערת חפות. התחליף לתוספת הראייתית הוא המשך הבדיקה אם ניתן לחסום את השערת החפות בחסם כלשהו. במקום הסיווגים הפורמליים של תוספת מסוג סיוע, דבר לחיזוק או דבר מה נוסף, עלינו לשאול במישרין את השאלה המהותית, אם סך כל הראיות המפלילות יוצרות חסם להשערות חפות.
דיני הראיות בישראל > התפתחויות בדיני הראיות בישראל

מאז חקיקת חוק יסוד: כבוד האדם וחירותו בשנת 1992 הועמדו זכויות היסוד של חשודים נאשמים ובכלל בעלי דין במשפט פלילי (כמו גם במשפט אזרחי) בדרגה חוקתית, אשר הביאה לשחיקת הכללים העוסקים בקבילותן של ראיות וניתן שיקול דעת רחב לשופט באשר למשקל המיוחס לכל ראיה.
דיני הראיות בישראל > חריגים לדיון לפי דיני הראיות

בית משפט לענייני משפחה, בית משפט לעניינים מינהליים, בית משפט לתביעות קטנות, בית הדין לענייני מים ובית הדין לעבודה הוסמכו לדון במשפטים גם שלא לפי דיני הראיות הרגילים.
בתי דין דתיים דנים לפי דיני ראיות שבדין הדתי.
בדיון לקביעת גיל או לשינוי קביעת גיל, מכוח סעיף 4 לחוק קביעת גיל, תשכ"ד–1964.
ראיות משפטיות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   | אופי הראיות | אופי הראיות | אופי הראיות | אופי הראיות | אופי הראיות | אופי הראיות |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   | אופי הראיות | אופי הראיות | אופי הראיות | אופי הראיות | אופי הראיות | אופי הראיות |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   | חפציות | חפציות | חפציות | חפציות | חפציות | חפציות |   |   | תיעודיות | תיעודיות | תיעודיות | תיעודיות | תיעודיות | תיעודיות |   |   | נסיבתיות | נסיבתיות | נסיבתיות | נסיבתיות | נסיבתיות | נסיבתיות |   |   | הצהרתיות | הצהרתיות | הצהרתיות | הצהרתיות | הצהרתיות | הצהרתיות |   |   |  |  |
|   |   | חפציות | חפציות | חפציות | חפציות | חפציות | חפציות |   |   | תיעודיות | תיעודיות | תיעודיות | תיעודיות | תיעודיות | תיעודיות |   |   | נסיבתיות | נסיבתיות | נסיבתיות | נסיבתיות | נסיבתיות | נסיבתיות |   |   | הצהרתיות | הצהרתיות | הצהרתיות | הצהרתיות | הצהרתיות | הצהרתיות |   |   |  |  |
מבחנים ראייתיים

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   | מבחנים ראייתיים | מבחנים ראייתיים | מבחנים ראייתיים | מבחנים ראייתיים | מבחנים ראייתיים | מבחנים ראייתיים |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   | מבחנים ראייתיים | מבחנים ראייתיים | מבחנים ראייתיים | מבחנים ראייתיים | מבחנים ראייתיים | מבחנים ראייתיים |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   | קבילות | קבילות | קבילות | קבילות | קבילות | קבילות |   |   | מהימנות | מהימנות | מהימנות | מהימנות | מהימנות | מהימנות |   |   | משקל | משקל | משקל | משקל | משקל | משקל |   |   | דיות | דיות | דיות | דיות | דיות | דיות |   |   |  |  |
|   |   | קבילות | קבילות | קבילות | קבילות | קבילות | קבילות |   |   | מהימנות | מהימנות | מהימנות | מהימנות | מהימנות | מהימנות |   |   | משקל | משקל | משקל | משקל | משקל | משקל |   |   | דיות | דיות | דיות | דיות | דיות | דיות |   |   |  |  |
הוכחה משפטית

| --- | --- |
 :  ראו גם – מהימנות (דיני ראיות)
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   | מידת ההוכחה | מידת ההוכחה | מידת ההוכחה | מידת ההוכחה | מידת ההוכחה | מידת ההוכחה |   |   |   |   |   |   | נטל ההוכחה | נטל ההוכחה | נטל ההוכחה | נטל ההוכחה | נטל ההוכחה | נטל ההוכחה |   |   |   |   |  |  |
|   |   | מידת ההוכחה | מידת ההוכחה | מידת ההוכחה | מידת ההוכחה | מידת ההוכחה | מידת ההוכחה |   |   |   |   |   |   | נטל ההוכחה | נטל ההוכחה | נטל ההוכחה | נטל ההוכחה | נטל ההוכחה | נטל ההוכחה |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   | מאזן ההסתברויות | מאזן ההסתברויות | מאזן ההסתברויות | מאזן ההסתברויות | מאזן ההסתברויות | מאזן ההסתברויות |   |   | נטל השכנוע | נטל השכנוע | נטל השכנוע | נטל השכנוע | נטל השכנוע | נטל השכנוע |   |   | נטל הראיות | נטל הראיות | נטל הראיות | נטל הראיות | נטל הראיות | נטל הראיות |   |   |
|   |   | מאזן ההסתברויות | מאזן ההסתברויות | מאזן ההסתברויות | מאזן ההסתברויות | מאזן ההסתברויות | מאזן ההסתברויות |   |   | נטל השכנוע | נטל השכנוע | נטל השכנוע | נטל השכנוע | נטל השכנוע | נטל השכנוע |   |   | נטל הראיות | נטל הראיות | נטל הראיות | נטל הראיות | נטל הראיות | נטל הראיות |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|   |   | מעבר לספק סביר | מעבר לספק סביר | מעבר לספק סביר | מעבר לספק סביר | מעבר לספק סביר | מעבר לספק סביר |   |   | העברת הנטל | העברת הנטל | העברת הנטל | העברת הנטל | העברת הנטל | העברת הנטל |   |   |   |   |   |   |   |   |  |  |
|   |   | מעבר לספק סביר | מעבר לספק סביר | מעבר לספק סביר | מעבר לספק סביר | מעבר לספק סביר | מעבר לספק סביר |   |   | העברת הנטל | העברת הנטל | העברת הנטל | העברת הנטל | העברת הנטל | העברת הנטל |   |   |   |   |   |   |   |   |  |  |
ראו גם

הזכות למשפט מהיר
זכויות האדם
חשוד (משפט)
צו: צו חיפוש, צו עיון מחדש, צו מעצר
עילת הסבירות, ספק סביר, חזקת החפות מפשע
נטל ההוכחה, חיפוש ותפיסה, מחשבה פלילית, עיכוב, מעצר עד תום ההליכים
סגירת תיק פלילי
ידיעה שיפוטית
חזקה משפטית
צו הרחקה
חיסיון מפני הפללה עצמית, אי-הפללה, הפללת שווא, אין להשיב לאשמה
חיסיון עיתונאי
חיסיון רפואי
חסינות דיפלומטית
איסור פרסום
אפיון גזעי
פרי העץ המורעל – דוקטרינת קבילות ראיות של המשפט האמריקאי
פסק דין מירנדה נגד אריזונה – פסק דין אמריקאי שבו נפסלה הודאת חוץ של נאשם משום שנגבתה מבלי שיוּדע הנאשם על זכותו להימנע מהפללה עצמית
לקריאה נוספת > ספרים > בעברית

יעקב קדמי, על הראיות כרכים א-ד, תל אביב: דיונון, 1999. (הספר בקטלוג ULI)
נמרוד קוזלובסקי, המחשב וההליך המשפטי: ראיות אלקטרוניות וסדרי־דין, תל אביב: לשכת עורכי הדין, 2000. (הספר בקטלוג ULI)
מאיר זנטי, דיני הראיות – הלכה למעשה, נתניה: אוצר המשפט, 2005. (הספר בקטלוג ULI)
ענת הורוויץ ומרדכי קרמניצר (עורכים), מגמות בדיני ראיות ובסדר הדין הפלילי, שריגים (לי-און): נבו, 2009. (הספר בקטלוג ULI)
שמשון אטינגר, ראיות במשפט העברי, שריגים (לי-און): נבו, 2011. (הספר בקטלוג ULI)
גבריאל הלוי, תורת דיני הראיות כרכים א-ד, פרסומי הפקולטה למשפטים – הקריה האקדמית אונו, 2013. (הספר בקטלוג ULI)
יצחק זמיר, הסמכות המינהלית, נבו הוצאה לאור, מהדורה שנייה מורחבת, 2017, כרך ד': סדרי הביקורת המשפטית, פרק 74: דיני ראיות, עמ' 2779–2860
דורון מנשה הלוגיקה של קבילות ראיות, מאגנס, 2008 ( הספר בקטלוג  ULI)
דורון מנשה ואיל גרונר, מהות הספק הסביר במשפט הפלילי, צפרירים: נבו הוצאה לאור, 2017. (הספר בקטלוג ULI)
דורון מנשה, התיאוריה של דיני הראיות, תל אביב: פרלשטיין-גינוסר, 2017. (הספר בקטלוג ULI)
דורון מנשה ואיל גרונר אולי נפלה טעות -התיאוריה של המשפט החוזר וניתוח פרשת זדורוב נבו הוצאה לאור, 2021
אריאל לוין, הקודקס המקיף לדיני ראיות ויישומם בטריבונלים המשפטיים השונים : (בתי-משפט רגילים, לענייני משפחה, עבודה ועוד), פתח תקווה: אוצר המשפט, 2019-2020. (הספר בקטלוג ULI)
יניב ואקי, דיני ראיות (כרכים א-ד), ליאור הוצאה לאור, 2020–2021.
לקריאה נוספת > ספרים > באנגלית

Alex Stein, Foundations of Evidence Law, New York: Oxford University Press, 2005
Terence Anderson, David Schum & William Twining, Analysis of Evidence, 2nd Edition, New York: Cambridge University Press, 2005
William Twining, Rethinking Evidence, New York: Cambridge University Press, 2006
Ho Hock Lai, A Philosophy of Evidence Law, New York: Oxford University Press, 2008
C.H. van Rhee & Alan Uzelac, Evidence in Contemporary Civil Procedure: Fundamental Issues in a Comparative Perspective, Cambridge: Intersentia, 2015
Gheorghe Tecuci, David A. Schum, Dorin Marcu & Mihai Boicu, Intelligence Analysis as Discovery of Evidence, Hypotheses, and Arguments: Connecting the Dots, New York: Cambridge University Press, 2016
Mirjan R. Damaska, Evaluation of Evidence: Pre-Modern and Modern Approaches, Cambridge: Cambridge University Press, 2018